# María Teresa Rodríguez-Rubio Vázquez

María Teresa Rodríguez-Rubio Vázquez, més coneguda com a Teresa Rodríguez, (Rota, 18 de setembre de 1981) és llicenciada en Filologia àrab, professora de secundària i activista política andalusa, diputada per la coalició andalusista d'esquerres Adelante Andalucía en el Parlament d'Andalusia.

## Orígens familiars i adolescència

Els pares de Teresa Rodríguez regentaven una perfumeria a la vila de Rota (Cadis). Molt jove, Teresa Rodríguez començà a militar en el moviment contra la base naval de Rota.

## Període universitari i militància a IU (1998-2008)

Després d'acabar l'Institut, Teresa Rodríguez es va traslladar a Sevilla per estudiar Filologia Àrab. Va ser militant d'Izquierda Unida. Amb 18 anys, el seu nom va figurar en les llistes de IULV-CA a les eleccions al Parlament d'Andalusia de 2000. Membre del corrent intern Espai Alternatiu, va arribar a formar part de la presidència federal d'IU.
Durant aquests anys va impulsar assemblees estudiantils, fonamentalment contra la Llei Orgànica d'Universitats i el Pla Bolonya, i va protestar contra la Constitució Europea (2005). Va ser becària en la Universitat de Cadis. L'octubre de 2008 va abandonar IU, juntament amb la resta de militants d'Espai Alternatiu.

## Esquerra Anticapitalista i treball com a professora (2008-2013)

Després d'abandonar IU, Espai Alternatiu es va transformar en Esquerra Anticapitalista, organització en la qual Teresa Rodríguez ha militat des de llavors. Amb ella, va concórrer a les eleccions al Parlament Europeu de 2009, a les municipals de 2011 per Cadis i a les generals d'Espanya de 2011.
Després d'aprovar les oposicions d'ensenyament secundari en Llengua Castellana fou professora de Llengua i Literatura Castellana a l'Institut Manuel de Falla de Puerto Real fins a 2013. És delegada sindical de la Unió de Sindicats de Treballadors de l'Ensenyament d'Andalusia (USTEA) i va formar part de la Marea Verda en defensa de l'educació pública.

## Eurodiputada i secretària general de Podem a Andalusia (2014-2020)

Després de la creació de Podem a principis de 2014, amb vista a concórrer en les eleccions europees d'aquest any, Teresa Rodríguez va ser escollida número dos de la candidatura en primàries obertes i va resultar elegida diputada del Parlament Europeu juntament amb uns altres quatre candidats d'aquesta formació. Com la resta dels seus companys, va renunciar a cobrar la totalitat del seu sou com a eurodiputat (uns 8.000 euros), quedant-se si escau amb els 1.700 euros que li haguessin correspost pel seu sou de professora i donant la resta al Sindicato Andaluz de Trabajadores o els empleats de Delphi, entre altres causes.
El febrer de 2015 va ser elegida candidata de Podem a la Presidència de la Junta d'Andalusia, amb un 80,86% dels vots, renunciant al seu escó al Parlament Europeu
En les eleccions de març el seu partit va obtenir quinze escons en el Parlament d'Andalusia, i a l'abril Teresa Rodríguez va ser escollida secretària general de Podem a Andalusia mitjançant un procés de primàries obertes, amb prop del 85% dels vots.
El 12 de febrer de 2020 va anunciar, a través d'un vídeo conjunt amb Pablo Iglesias, la seva sortida de Podem per diferències estratègiques, tot i que es mantenia en el seu càrrec fins a l'elecció d'una nova direcció andalusa al maig d'aquest mateix any.

## Líder de la coalició Adelante Andalucía a Andalusia (2018-actualitat)

Des de 2018, Teresa Rodríguez presideix la coalició andalusista d'esquerres Adelante Andalucía.

## Referències

* 1 2 Muriel, Eduardo «Teresa Rodríguez: “Siempre animo a la gente de IU a luchar a este lado de la barricada”». La Marea, 28-01-2014 [Consulta: 26 maig 2014].
* ↑ «8ª legislatura | Teresa RODRIGUEZ-RUBIO | Eurodiputados | Parlamento Europeo» (en castellà). [Consulta: 28 juliol 2021].
* ↑ «17 cosas que no sabías de Teresa Rodríguez» (en castellà). The Huffington Post, 06-11-2018. [Consulta: 28 juliol 2021].
* 1 2 3 4 5 6 7 Marocco, A. «Lo que no sabías de Teresa Rodríguez, la candidata de Podemos a la Junta de Andalucía». ABC de Sevilla, 11-02-2015.
* 1 2 «Teresa Rodríguez será la candidata de Podemos a la Junta de Andalucía». El Mundo, 09-02-2015.
* ↑ Machuca, Pablo. «Teresa Rodríguez: "El cambio en Andalucía es más urgente que en cualquier otro sitio"». Huffington Post, 26-01-2015.
* ↑ Artacho, Francisco. «Teresa Rodríguez: “No será el Parlamento Europeo desde donde cambiemos realmente las cosas». andaluces.es, 27-05-2014. Arxivat de l'original el 2014-10-30. [Consulta: 11 setembre 2015].
* 1 2 3 4 Rodway, Dany. «Es utópico pensar que los partidos del sistema, banqueros y empresarios van a solucionar los verdaderos problemas». Diario Bahía de Cádiz, 05-05-2011. Arxivat de l'original el 2016-04-18. [Consulta: 11 setembre 2015].
* ↑ Rodríguez, Teresa. «Precandidatura a las primarias de Podemos de Teresa Rodríguez». Izquierda Anticapitalista, març 2014.
* ↑ «María Teresa Rodríguez-Rubio Vázquez». El Mundo. [Consulta: 26 maig 2014].
* ↑ Duarte, Lola. «Teresa Rodríguez: "Si alguna vez hice pellas fue para ir a una asamblea"». Interviu, 28-07-2014. Arxivat de l'original el 2015-09-24. [Consulta: 11 setembre 2015].
* ↑ Ferrer i Fornells, Mariona «Podem: qui són i què pensen». Ara, 26-05-2014.
* ↑ López Alonso, Eduardo «Podemos, el partido revelación de Pablo Iglesias». El Periódico de Catalunya, 26-05-2014.
* ↑ Landaluce, Emilia «'Podemos quemarnos si no damos las explicaciones precisas sobre Monedero'». , 16-02-2015.
* ↑ «Teresa Rodríguez, la tercera eurodiputada de Podemos que renuncia a su escaño en Bruselas». EFE, 25-02-2015.
* ↑ «Teresa Rodríguez, secretaria general de Podemos en Andalucía». Europa Press, 11-04-2015.

## Enllaços externs

* Teresa Rodríguez al web de Podem (castellà)